Борис Младенов-Young
С пиетет му вдишвам аромата…

chitanka.info

С пиетет му вдишвам аромата —

вкусно е горещото кафе.

И ми е приятно на душата,

сякаш съм на седмото небе.

Цял живот, без сметка да си давам,

аз към него нямах интерес.

Та се чудя и недоумявам,

как не съм го оценил до днес.

То по тялото ми се разстила,

стига всяка клетка, всеки нерв

и възвръща мъжката ми сила,

буди изтощения резерв.

И започвам своя трудов ден

с бистър ум, телесно освежен.

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.